Tartalomjegyzék

[Bevezető – személyes adataid védelme 1](#_Toc70598542)

[Iskol minden dolgozójára érvényes - Titoktartás 2](#_Toc70598543)

[Adatkezelés legfőbb elvei 2](#_Toc70598544)

[Tanulói jogviszony és azzal kapcsolatos adminisztratív adatkezelés 3](#_Toc70598545)

[Beiratkozásoddal egyidőben olyan személyes adatokat kértünk, amelyeket 3](#_Toc70598546)

[Kötelező adatkezelés 3](#_Toc70598547)

[Opcionális és szülő/törvényes képviselő hozzájárulásával megadott adatok 5](#_Toc70598548)

[Igénylések, kérelmek, jelentkezési lapok 6](#_Toc70598549)

[Testi-lelki fejlődéseddel, iskolai teljesítmenyeddel, szorgalmaddal és magatartásoddal kapcsolatos folyamatos kapcsolattartás az Iskola dolgozóival 6](#_Toc70598550)

[Tanórai munka, számonkérés 6](#_Toc70598551)

[Osztálykirándulások, táborok, küldöldi tanulmányutak 7](#_Toc70598552)

[Szabadidős tevékenység 7](#_Toc70598553)

[Diák érdekképviselet – DÖK 7](#_Toc70598554)

[Iskola-egészségügyi ellátás 8](#_Toc70598555)

[Iskolapszichológus 9](#_Toc70598556)

[Fejlesztőpedagógus tevékenységével összefüggő adatkezelés 9](#_Toc70598557)

[Kamerák 9](#_Toc70598558)

[Honlap és közösségi média felületeken történő kép- vagy videofelvétel feltöltése 10](#_Toc70598559)

[DSB-kárty 10](#_Toc70598560)

[Adatkezeléssel kapcsolatos nyilatkozatok – tájékoztatók és hozzájárulás 10](#_Toc70598561)

[Jogaid és jogorvoslati lehetőségeid 11](#_Toc70598562)

[Hozzáférés 11](#_Toc70598563)

[Helyesbítését 11](#_Toc70598564)

[Törléshez (elfeledtetéshez való jog) 11](#_Toc70598565)

[Adatkezelés korlátozása 11](#_Toc70598566)

[Adathordozáshoz való jog 11](#_Toc70598567)

[Panasztétel és jogorvoslat 12](#_Toc70598568)

[Záró megjegyzések 12](#_Toc70598569)

bevezetés

Az Budapesti Német Általános Iskola és Gimnázium (a folytatásban egyszerűbben, Iskolaként említjük) fokozott figyelmet fordít személyes adataid védelmére.

Mi számít személyes adatodnak? Minden olyan információ, ami hozzád köthető, téged azonosít vagy veled kapcsolatban hozható (pl. születési idő és hely, fényképed, de még rajzaid is). Mivel diák vagy (lehetsz akár kiskorú vagy már nagykorú: ha elmúltál 18 éves) iskolába jársz. Az Iskola pedig különösen nagy figyelmet fordít a személyes adataid védelmére. Erre köteles is, hiszen a személyes adataid kezelése során meg kell feleljen az általános adatvédelmi rendeletnek[[1]](#footnote-1) (továbbiakban Rendelet) és más jogszabályoknak, amibe beletartozik az is, hogy mindezekről téged tájékoztasson.

Kik az adatkezelők? Bárki, aki valamit tesz az adataiddal, pl. megnézi, elmenti, továbbítja valakinek, de az is ha törli valahonnan.

Szüleid/törvényes képviselőid tehetnek a nevedben nyilatkozatokat, amikor **hozzájárulás** szükséges személyes adataid kezeléséhez. Amint betöltöd a 18. életévedet, már saját jogon nyilatkozhatsz és önállóan rendelkezhetsz a személyes adatid felett – ha hozzájárulásod szükséges azok kezeléséhez.

Az **Iskola nevelő-oktató közfeladatot** lát el, ezért személyes adataidnak legnagyobb részét ennek a feladatnak az ellátásával összefüggésben kezeli.

Különböző jogszabályoknak is eleget kell tennie és adatszolgáltatási **kötelezettsége** is van bőven, vagyis a tanulók, így a Te személyes adatidat is be kell vinni az Oktatási Hivatal rendszereibe, vagy például az iskolaorvosnak kell megadnia adatokat.

Vannak olyan adatkezelések is, amelyeket az Iskola a saját **jogos érdekéből** vezetett be. Pl. kamerák használata a Te biztonságod és az Iskola épületeinek, eszközeinek (vagyonának) védelmére. (Ne ólálkodjon olyan ember az iskola területén, akinek nincs ott keresnivalója, vagy iskolaidőben felügyeletedről gondoskodjon, és engedély nélkül ne hagyhasd el az Iskola területét.) Szintén ilyen adatkezelés a DSB-kártya, ami arra jó, hogy a készpénz helyett tudsz vele a büfében fizetni és azt az ételt kapd meg gyorsan, amit előzetesen megrendeltél.

A Budapesti Német Iskola **Alapítvány**[[2]](#footnote-2) az Iskola fenntartója, ezért az Alapítvány vezetősége, annak képviselői esetlegesen megismerhetnek személyes adataidat ebből a szerepükből adódóan. Az Iskola tagja a Külföldi Német Iskolák Szövetségének. Ennek a tagságnak az a feltétele, hogy az Iskola ellőre meghatározott minőségi előírásoknak megfeleljen, amit egy szakmai felügyelő szervezet (ZfA) rendszeresen ellenőriz. Ez az ellenőrzés a teljes átvilágítást jelent, szinte minden dokumentumra kiterjed. Ezzel megismerhetnek veled kapcsolatos adatokat, de pontosan azért, hogy az Iskola szabályos működését vizsgálják, nem pedig Rólad akarnak megtudni bármit is.

Különböző j**ogaid** vannak, amikről szintén szeretnénk tájékoztatni.

A következőkben **röviden összefoglaljuk,** hogy milyen személyes adatokat és miért, meddig és hogyan kezel az Iskola. Az iskola alkalmazottjaink kívül ki férhet még hozzá személyes adataidhoz és miért.

Jogaidról és azok gyakorlásának módjáról is tájékoztatunk, ill. bemutatjuk azt a személyt, akihez ilyen jellegű kérdések esetén fordulhatsz. **Adatvédelmi Tisztviselőként** azért dolgozik, hogy az Iskola és a fenntartó Alapítvány mindig és mindenfajta személyes adatkezelésében megfeleljen a szabályoknak, és megválaszolja a szülied/törvényes képviselőd, vagy a Te kérdéseidet.

Iskola minden dolgozójára érvényes - Titoktartás

Fontos tudnod, hogy az iskola minden dolgozójára **titoktartási kötelezettség** vonatkozik és csak azok férhetnek hozzá személyes adataidhoz, akiknek arra feltétlenül szükségük van az iskolai feladataik ellátásához a Te érdekeidet figyelembe véve.

Az Iskola az adatkezelésben részt vevő **külső szolgáltatókkal** olyan szerződést köt, aminek **szintén** része a titoktartás.

Az **iskola köteles szüleiddel /törvényes képviselővel folyamatos kapcsolatot tartani** és minden Veled kapcsolatos lényeges körülményről **tájékoztatni**. Ez alól kivételt jelent, ha az adat közlése a te érdekedet sértené: azaz súlyosan sértené a Te testi, értelmi vagy erkölcsi fejlődésed[[3]](#footnote-3)

Az Iskolában dolgozó tanárokon kívül az **iskolapszichológust és az iskola-egészségügyi ellátásban dolgozókat szakmai titoktartás köti**, és olyan mértékben osztanak meg információkat, amennyire a szakmai titoktartást és szakmai etikai szabályokat nem sértik, vagy amilyen mértékben Te hozzájárulsz.

Adatkezelés legfőbb elvei

Az Iskola arra törekszik, hogy

1. **Tisztességesen, jogszerűen és átlátható** módon kezelje személyes adataidat
2. **Csak abból a célból** kezeljünk bármiféle adatot, amire eredetileg az információt kértük.
3. **Pontosan** kezeljük a személyes adatokat (pl. nevedet jól betűzzük, lakcímedet nehogy rosszul rögzítsük)
4. Olyan személyes adataidat kezelje, ami **tényleg szükséges**
5. **Addig kezelje személyes adataidat, amíg feltétlenül szükséges** vagy arra jogszabály kötelezi. Ha a hozzájárulásodat kérüjük az adatkezeléshez, akkor a hozzájárulás visszavonásáig. Erre a lehetőségre minden esetben felhívjuk szüleid/törvényes képviselőd figyelmét és a továbbiakban nem használjuk a hozzájárulásod alapján kezelt személyes adatokat.
6. Úgy kezeljük személyes adataidat, hogy illetéktelen nehogy hozzáférjen, tévedésből ne lehessen megváltoztatni a személyes adatokat és el ne vesszenek. Ennek érdekében gondoskodunk a fizikia **biztonság**ról (pl. zárható helyiségekben és szekrényekben tároljuk azokat a dokumentumokat, amelyekben személyes adataid vannak), az informatikusok karbantartják az informatikai eszközöket és megfelelő szoftvereket telepítenek (tűzfal, frissítések, mentések, jelszavak). Előírásaink vannak arra, hogy a személyes adataidat ki, mikor, hol, hogyan, meddig kezeli, hova továbbíthatja és kinek nem.
7. **Dokumentáljuk a fentiek megvalósulását**,
* Nyilvántartásokat vezetünk
* Elektronikusan naplózzuk a tevékenységeket
* Jogosultságokat szigorú szabályok szerint osztjuk ki,
* Jegyzőkönyveket veszünk fel – pl. kamera felvételének visszanézésénél vagy miután valamelyik tanárunk munkahelyet vált
* Belső szabályzatok és eljárásrendet alakítottunk ki
* Szülői/törvényes képviselő nyilatkozatait dokumentáljuk
* Nyilvántartásokat vezetünk minden megkeresésről, ami adatkezeléssel függ össze.

Tanulói jogviszony és azzal kapcsolatos adminisztratív adatkezelés

## Beiratkozásoddal egyidőben olyan személyes adatokat kértünk, amelyeket

* Kötelező az Iskolának bekérni és megadni az Oktatási Hivatal Köznevelés Információs Rendszerbe (továbbiakban KIR) vagy
* Önként dönthetett törvényes képviselőd azok megadásáról.

Tanulói jogviszonyod fennállás alatt igen sokféle adatkezelés történik, ezeket csoportokba szedve röviden bemutatjuk.

Kötelező adatkezelés

Amíg az iskola tanulója vagy, az Iskola köteles nyilvántartásokat vezetni és adatokat továbbítani különböző központi adatbázisokba. Olyan hosszú a lista, hogy itt nem soroljuk fel, de megnézheted a köznevelésről szóló törvényben[[4]](#footnote-4).

Kötelező követnünk hiányzásaidat, annak időtartamát, okát, vagyis egészségügyi adatokat is kezelünk.[[5]](#footnote-5)

Az esetleges fegyelmi eljárásokkal összefüggő adatkezelés is kötelező.[[6]](#footnote-6)

Előfordulhat, hogy baleset ér az iskolában, és arról jegyzőkönyvet kell felvennünk.[[7]](#footnote-7)

Adattovábbítás

Törvényi szabályozás szerinti esetekben:

1. a fenntartónak, hatóságoknak, közigazgatási szerveknek. (a kifizetőhelynek, a bíróságnak, rendőrségnek, ügyészségnek, a közneveléssel összefüggő igazgatási tevékenységet végző közigazgatási szervnek, a munkavégzésre vonatkozó rendelkezések ellenőrzésére jogosultaknak, a nemzetbiztonsági szolgálatnak[[8]](#footnote-8)),
2. Jogszerűség ellenőrzésére és a tanuló szülőjével, törvényes képviselőjével való kapcsolatfelvétel céljából, a jogviszonya fennállásával, a tankötelezettség teljesítésével összefüggésben a fenntartó, bíróság, rendőrség, ügyészség, települési önkormányzat jegyzője, közigazgatási szerv, nemzetbiztonsági szolgálat részére[[9]](#footnote-9),
3. iskolai felvételeddel (más iskolából való átvételeddel) kapcsolatos adataid az érintett iskolához, felsőoktatási intézménybe történő felvétellel kapcsolatosan az érintett felsőoktatási intézményhez,
4. az egészségi állapotod megállapítása céljából az egészségügyi, iskola-egészségügyi feladatot ellátó intézménynek,
5. a veszélyeztetettség megelőzése, feltárása, megszüntetése céljából a családvédelemmel foglalkozó intézménynek, szervezetnek, gyermek és ifjúságvédelemmel foglalkozó szervezetnek, intézménynek
6. a bizonyítványokat nyilvántartó szervezetnek a bizonyítványok nyilvántartása céljából, továbbá a nyilvántartó szervezettől a felsőfokú felvételi kérelmeket nyilvántartó szervezethez,
7. [[10]](#footnote-10) a) sajátos nevelési igényére, beilleszkedési zavarára, tanulási nehézségére, magatartási rendellenességére vonatkozó adatai a pedagógiai szakszolgálat intézményei és a nevelési-oktatási intézmények egymás között, továbbá gyermekpszichiátriai diagnózisának adatai a pedagógiai szakszolgálat és az egészségügyi szakellátó között,
8. óvodai fejlődéssel, valamint az iskolába lépéshez szükséges fejlettséggel kapcsolatos adatok a szülőnek, a pedagógiai szakszolgálat intézményeinek, az iskolának,
9. magatartásra, szorgalomra és tudása értékelésével kapcsolatos adatok az érintett osztályon belül, a nevelőtestületen belül, a szülőnek, iskolaváltás esetén az új iskolának, a szakmai ellenőrzés végzőjének,
10. diákigazolvány kiállításához szükséges valamennyi adat a KIR adatkezelője, a diákigazolvány elkészítésében közreműködők részére továbbítható.”
11. A testneveléstanár fizikai állapotának és edzettségének mérésével kapcsolatos eredményeket köteles rögzíteni a a Nemzeti Egységes Tanulói Fittségi Teszt (a továbbiakban: NETFIT) nevű informatikai rendszerbe[[11]](#footnote-11)
12. Ha olyan külföldi tanulmányúton veszel részt, ami központi költségvetésből vagy európai uniós forrásból megszerveztek, akkor a külföldi tanulmányút finanszírozásának biztosítása és a felhasználás ellenőrzése céljából a Tempus Közalapítványnak[[12]](#footnote-12)
13. Ha igazolatlan mulasztásaid száma egy tanítási évben elérik
	1. a tíz tanítási órát vagy egyéb foglalkozást, akkor az iskola igazgatója értesíti a tényleges tartózkodási helyed szerint illetékes gyámhatóságot, tanköteles korú tanuló esetén a gyermekjóléti szolgálatot.
	2. a harminc tanítási órát és egyéb foglalkozást, az Iskola a mulasztásról tájékoztatja az általános szabálysértési hatóságot, valamint ismételten tájékoztatja a gyermekjóléti szolgálatot, amely közreműködik szüleid értesítésében,
	3. az ötven tanítási órát és egyéb foglalkozást, az Iskola igazgatója haladéktalanul értesíti a tanuló tényleges tartózkodási helye szerint illetékes gyámhatóságot[[13]](#footnote-13), és fel kell tölteni a köznevelés információs rendszerébe (KIR).[[14]](#footnote-14)
14. A KIR-nek még további alrendszerei vannak, amelyekbe adatokat kell szolgáltatnunk.[[15]](#footnote-15)
15. Az Adatvédelmi Rendelet területi hatályán kívüli országba vagy nemzetközi szervezetnek adattovábbítást csak akkor végzünk, ha erre az iskolát jogszabály kötelezi vagy szülőd/törvényes képviselőd (18. életéved betöltése esetén Te) hozzájárulsz.

Adatkezelés ideje[[16]](#footnote-16):

Főszabály szerint azt követően, amikor befejezed vagy kiiratkozol az iskolából (a tanulói jogviszonyod megszűnésétől) számított tíz évig kell tárolnunk a fenti adatokat.

A törzslapok, pót-törzslapok, beírási naplók nem selejtezhetők, a felvétellel, átvétellel kapcsolatos dokumentumokat 20 évig, fegyelmi és kártérítési ügyek dokumentumait 5 évig, osztálynaplókat 5 évig, a szaktanácsadói, szakértői vélemények, javaslatok és ajánlásokat 5 évig, vizsgajegyzőkönyveket 5 évig, dolgozatokat, témazárókat, vizsgadolgozatokat 1 évig, érettségi vizsga dokumentumait 1 évig, közösségi szolgálat teljesítéséről szóló dokumentumokat 5 évig tároljuk. A gyermek- és ifjúságvédelemmel kapcsolatos dokumentumokat 3 évig tároljuk.

Diákigazolvány

Kezelt személyes adatok:

1. név (ha születésedkor ez más volt, akkor az is)
2. anyja neve,
3. születési hely és idő
4. lakcím
5. Oktatási Azonosító szám
6. az érvényesítő matrica sorszáma

Az Iskola - elektronikus úton tart kapcsolatot a KIR adatkezelőjével (NEK)[[17]](#footnote-17)

Adatkezelés jogalapja: A diákigazolvány kiállítása ugyan a Te kérésedre történik, de az Iskola tudja megtenni azokat a lépéseket – miután kérelmezted – ami alapján elkészítik neked.

Kérelmedet az Iskola 8 napon belül továbbítja a köznevelési törvény 46. § (21) bekezdésének megfelelően.

Adatkezelés ideje: tanulói jogviszony megszűnése után 6 hónap.

Címzettje: a KIR adatkezelője, aki a diákigazolvány elkészítésében közreműködik.

A középfokú felvételi eljárás megszervezéséhez szükséges adatok nyilvántartása:

### Opcionális és szülő/törvényes képviselő hozzájárulásával megadott adatok

Megkérdezzük a szüleidet olyasmiről is, amit jogszabály nem ír elő, de úgy gondoljuk, hogy fontos tudnunk az érdekedben vagy mások érdekében.

Erre példa a beiratkozási lapon kért információ arról, hogy van-e súlyos allergiád, vagy szedsz-e rendszeresen gyógyszert. Ezek egészsügügyi adatok, amelyeket különösen bizalmasan kezelünk. Ilyen jellegű információk megadása nem kötelező, de ezek ismeretében tudunk gyorsan és hatékonyan intézkedni, vagy esetleg tudunk emlékeztetni a gyógyszer bevételére, ha napközben is szükséges szedned.

Igénylések, kérelmek, jelentkezési lapok

Az Iskola honlapján több nyomtatvány elérhető. Ezek különféle belső szabályzatok szerinti igénylő, kérelmező, bejelentő nyomtatványok, ezekkel a szüleid/törvényes képviselőd a nevedben és érdekedben az iskolától írásban kérheti pl. hogy egyéni munkarendben tanulj, hiányozz bizonyos ideig, tanulói jogviszonyodat szüneteltessük, napközis legyél, pszichológushoz járhass, esetlegesen kiiratkozz (megszűnjön a tanulói jogviszonyod). Nyilatkoznia kell szüleidnek arról is, hogy az etika vagy hittan-oktátást választják. Ez szintén egy különleges adat, amelyet nagy körültekintéssel kezelünk.

Ezeken a nyomtatványokon egyrészt olyan adatokat kérünk, amelyet kötelező kezelnünk, másrészt opcionálisan (önkéntesen) megadható adatokat.

A különböző formanyomtatványok, igénylőlapok minden esetben tartalmazzák az arra vonatkozó adatkezelési tájékoztatót.

Testi-lelki fejlődéseddel, iskolai teljesítményeddel, szorgalmaddal és magatartásoddal kapcsolatos folyamatos kapcsolattartás az Iskola dolgozóival

Elsősorban az osztályfőnököd és a szaktanáraid azok, akikkel napi szinten kapcsolatot tartasz. Értékelik tanulmányi munkádat, közreműködnek testi-lelki fejlődésed és egészséged megóvásában, pl. az iskola-egészségügyi szűrővizsgálatok megszervezésével.

Tanórai munka, számonkérés

Napi szinten tartasz kapcsolatot személyesen vagy digitális oktatás keretében tanáraiddal, részt veszel az órákon és az iskolai kommunikációs felületeket használva bejelentkezel, letöltesz, feltöltesz, emailt írsz – az iskolai oktatási rend és tanterv szerint. Ezzel igen sok személyes adat generálódik rólad vagy veled kapcsolatban papír alapon és elektronikusan is.

Az ilyen személyes adatok nélkül az iskola nem tudná ellátni az oktatási-nevelési közfeladatát, vagyis jogalapja e feladat ellátásával összefüggő adatkezelés.

Fentebb már beszéltünk a kötelezően tárolandó adatokról. Vannak olyan személyes adatok is, amelyeket csupán addig kezelnek a tanításodban közreműködő tanárok, amíg megtörténik teljesítményed értékelése.

Osztálykirándulások, táborok, külföldi tanulmányutak

A pedagógia program és az iskola munkarendje szerint korosztályonként előre tervezett kirándulásokat, táborokat, külföldi utakat szervezünk, amelyen a részvétel lehet kötelező (ha iskolaidőben kerül rá sor) vagy szabadon választott.

Részben kötelező az adatkezelés, mivel gondoskodnunk kell a Te és közösség védelméről.

Lehet ilyen adat a szülőtől kapott nyilatkozat arról, hogy egészséges vagy, nincsenek bizonyos betegségre utaló tüneteid. Ezzel egészségügyi adatokat vagyunk kénytelenek kezelni és a jogszabály szerinti tárolási idő után selejtezünk.

Szintén kérhetünk (önkéntes adatszolgáltatással) egyéb egészségügyi adatokat a Te érdekedben (allergia, diéta, gyógyszerszedés).

Mindig arra törekszünk, hogy fölösleges személyes adatokat ne kérjünk, ne kezeljünk, mielőbb megsemmisítsük/töröljük, ha már nincs szükség rá vagy jogszabály nem kötelez a tárolására.

Természetesen fotók, videók készülhetnek ezeken az eseményeken. Ez az iskolai élet része, és külön hozzájárulás nélkül is dokumentálhatják a tanárok ezeket az eseményeket. A fotók, videók felhasználásához már a törvényes képviselő hozzájárulása szükséges.

Szabadidős tevékenység

A szabadidős foglalkozásokat tartó tanárok megismerhetik azokat a Veled kapcsolatos információkat, amelyek fontosak a választott szabadidős programban való részvételed szempontjából. Az ilyen adatok tantestületen belüli megosztásával nem sértik meg a titoktartási kötelezettséget.

Ha ezek a foglalkozások az iskola területén kívül zajlanak, és külsősök bevonásával történnek, akkor gondoskodunk arról, hogy titoktartási kötelezettség mellett csakis az arra jogosultak, a lehető legkevesebb személyes adatot a legrövidebb ideig kezeljék.

Ha külsősök bevonásával szervezett programokon veszel részt, az Iskola csupán a lehetőségét teremti meg a szolgáltatás igénybevételére. Egyébként nem ad át személyes adatokat. A külsős szolgáltató adatkezelési gyakorlatáról csakis ő tud nyilatkozni.

Diák érdekképviselet – DÖK

Tanulóként választó és választható vagy a diákképviselet szervezetébe, vagyis a diákönkormányzatba (továbbiakban DÖK), és lehetőséged van, hogy a DÖK-höz fordulhass az érdekeid képviseletét kérve.[[18]](#footnote-18) A DÖK választásain és választott tagjaként, szervezett programjainak résztvevőjeként szintén személyes adataidat kezeli egyrészt az Iskola, másrészt diáktársaid.

A DÖK meghatározza saját működési rendjét, megszervezi munkáját. A diákönkormányzat szervezeti és működési szabályzatát a tanulóközösség fogadja el, és a nevelőtestület hagyja jóvá. Véleményét az Iskolavezetésnek bizonyos esetekben ki kell kérnie[[19]](#footnote-19) .

Az ülésekről és a DÖK bevonásával hozott döntésekről, határozatokról (pl. fegyelmi ügyek) jegyzőkönyvek készülnek. Ezzel ismételten személyes adatok kezelése valósul meg. Tartalmazhatják ugyanis nevedet, véleményedet, szavazatodat egy bizonyos ügy vonatkozásában. A DÖK tevékenysége közügy az iskolán belül és működésének átláthatósága miatt a megbeszélések tartalmának megosztása (pl. jegyzőkönyvek nyilvánossá tétele) indokolt lehet – az adatvédelmi szabályok betartásával.

Iskola-egészségügyi ellátás

Évente szűrővizsgálatokon veszel részt (ez kötelező, és ha elmulasztod, akkor köteles vagy pótolni). Valamint a korosztályodnak megfelelő oltásokban részesülsz. Az orvos a törvényes képviselő részére az orvosi vizsgálat eredményéről leletet ad.

Amennyiben önként fordulsz az iskolaorvoshoz vagy a védőnőhöz, akkor hozzájárulásodat megadottnak kell tekinteni[[20]](#footnote-20), de erről a szüleidet/törvényes képviselődet az illetékes értesíti – kivéve, ha ez érdekeidet súlyosan sértené[[21]](#footnote-21).

Az iskola-egészségügyi ellátást végző orvosnak és védőnőnek is igen sok személyes adatot (egészségügyi adatot) kell továbbítania, pl. az Elektronikus Egészségügyi Szolgáltató Tér (EESZT-be, a kötelező védőoltásoka beadásáról – elektronikusan – államigazgatási szervnek[[22]](#footnote-22), amit papír alapon a Gyermek-egészségügyi kiskönyvedbe is beír[[23]](#footnote-23). Az iskolának jelentenie kell az illetékes kormányhivatal gyermekjóléti osztályára, ha a szüleid nem működnek közre abban, hogy megkapjad a kötelező oltásokat. Jelenteniük kell a fokozottan veszélyes fertőző betegségeket[[24]](#footnote-24), járványügyi veszélyeztetettséget a Kormányhivatal illetékes osztályára; gyermekbántalmazás gyanúja esetén[[25]](#footnote-25) a gyermekvédelmi szakszolgálat felé, gyámhatóság, rendőrség[[26]](#footnote-26), a testnevelési felmentés igazolása- testnevelési csoportbeosztást.

Jogszabályi kötelezettségen kívüli adatszolgáltatás szüleid/törvényes képviselőd kifejezett hozzájárulásával – pl. orvosi titoktartás alóli felmentés bizonyos egészségügyi adatok osztályfőnök, pszichológus, gyógytornász részére.

Iskolapszichológus

Az iskolapszichológusok személyes adatokat, és érzékeny adatokat kezelnek, amelyek kiterjedhetnek rajtad kívül másokra is. A konzultációt szükségesnek tarthatja a tanárod, a szüleid, például mert indokoltnak tartják sajátos nevelési igényed, beilleszkedési zavar, tanulási nehézség miatt; magatartási rendellenességre utaló jelek esetén vagy segítséget kérnek életviteteleddel és annak hatásainak kezelése miatt.

Ha önként veszed fel a kapcsolatot, akkor személyes adataid kezeléséhez hozzájárulásoddal megadottnak tekintjük – különösen krízishelyzetbe. Egyébként a megkeresés tényéről tájékoztatnia kell törvényes képviselődet és hozzájárulásával folytatható rendszeres jelleggel a közös munka a Te érdekeidet szem előtt tartva.

Az iskolapszichológus bizonyos adatokat megoszthat a pedagógiai szakszolgálat intézményeivel és az iskola arra jogosult tanárával a megfelelő ellátás érdekében a jogszabályban és a szakmai (etikai) szabályzatokban előírt szigorú titoktartási szabályok betartása mellett.

A pszichológus által kezelt adatok egészségügyi adatok. Ezek tárolására a pszichológust törvény kötelezi nagyon hosszú időre (az adat felvételétől számított 30 év). Bizalmasan és elzárva tárolja.

Fejlesztőpedagógus tevékenységével összefüggő adatkezelés

Ha tanulási nehézségeid vannak, akkor lehetséges, hogy egyéni vagy kiscsoportos felzárkóztatáson veszel részt a lemaradás, hátrányok leküzdésére.

A pedagógusok feladatának része, hogy folyamatosan kapcsolatot tartsanak egymással - beleértve a fejlesztőpedagógusokat is – a Te érdekeidet szem előtt tartva.

A fejlesztőpedagógus a szaktanácsadóval szüleid/törvényes képviselőd tudtával veszi fel a kapcsolatot.

Kamerák

Mielőtt belépsz a kamera látószögébe, figyelemfelkeltő tábla jelzi, hogy elektronikus megfigyelőrendszer üzemel. Ez egy rövid tájékoztató az adatkezelés lényeges körülményeiről és utalással a részletes tájékoztató elérhetőségével.

Élőképet is lát a portaszolgálat és a gondnok, illetve rögzítik is a felvételeket. A felvételek 8 nap után automatikusan törlődnek.

A parkolókban, az autó és gyalogos forgalomra alkalmas kapuknál elhelyezett és az épületek bejáratára, belső és külső homlokzatára néző elektronikus megfigyelőrendszer célja a vagyonvédelem, testi épség védelme, balesetek észlelése és esetleges káresemény rekonstrukciója. Az Alapítvány és az Iskola jogos érdeke fűződik vagyonának védelme és az illetéktelen belépés megakadályozása, rongálás, egyéb vagyon elleni bűncselekmény és/vagy jogsértés észlelésére.

Amennyiben nyomozóhatóság bevonására kerül sor, a felvétel csak az általa hozott határozat (pl. lefoglalásról szóló) alapján adható át, akkor is úgy, hogy a vélelmezett szabálysértő érintetten kívül más, a felvételen látható személyek ne legyenek felismerhetők (maszkolás).

Honlap és közösségi média felületeken történő kép- vagy videofelvétel feltöltése

Az Intézmény rendezvényeken fotókatat, videófelvételeket iskolatársaid, szülők és egyéb résztvevők is készíthetnek, amelyek felhasználására vonatkozóan nincs ráhatásunk. Annyit teszünk, hogy felhívjuk a figyelmet az adatkezelési szabályok betartására, mert ha pl. Te, szüleid, rokonaid másokról készítenek fotót, és feltöltik egy nyilvános felületre, szintén adatkezelővé válnak.

Fényképfelvételek, video, rajzok, alkotásaid, tablóképek iskolai élet papír vagy digitális alapú történelmének. További felhasználásához - fénykép, video, rajzok, egyéb alkotásaid **-** viszont már a Te nevedben szüleid/törvényes képviselőd nyilatkozata szükséges, hacsak nem tömegfelvételnek[[27]](#footnote-27) minősül a fénykép, mert akkor nem szükséges a hozzájárulás.

Ha később Te vagy törvényes képviselőd hozzájárulását visszavonja, bármikor megteheti anélkül, hogy bármi negatív hatással lenne Rád (vagy Rá) nézve. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Felhasználásnak számít az Iskola honlapján és közösségi média felületein, rövidfilmekben, prezentációkban, az iskolát népszerűsítő plakátokon, nyomtatott brossúrákon történő felhasználás is.

DSB-kártya

A DSB-kártyát az Iskola nyomtatja (fényképpel, névvel) és látja el funkciókkal az Iskola tulajdonában lévő szoftverrel. Az kártyának van egy azonosító kódja és azzal együtt néhány alapadat továbbít a **DSBistro Kft.** [[28]](#footnote-28) -nek. Az átadott Excel táblázatból már a DSBistro Kft. generálja azokat az adatokat, amikkel az adatkezelést végzi (mikor mit rendeltél, ki van-e fizetve, mennyi pénzed van, amit elkölthetsz a büfében). Szóval a menza-büfé funkció használatával összefüggő személyes adatkezelésről a DSBistro Kft. adatkezelési tájékoztatótjából tudhatsz meg többet.

Adatkezeléssel kapcsolatos nyilatkozatok – tájékoztatók és hozzájárulás

Adatkezeléssel összefüggő tájékoztatók megismerésére vonatkozó dokumentumokban személyes adatokat tárolunk, pl. név, a nyilatkozat elfogadásának dátuma és aláírás.

Hozzájárulással kezelt személyes adatok esetén a hozzájárulások megadásának nevét, a dátumot és jelöléseket, amivel kifejezi hozzájárul-e valamilyen adatkezeléshez vagy sem.

Jogaid és jogorvoslati lehetőségeid

## Hozzáférés

## Jogod van megtudni, hogy

* egyáltalán kezeli-e az Iskola vagy az Alapítvány személyes adataidat, és melyeket
* milyen forrásból származnak azok a személyes adatok, amiket az Iskola vagy az Alapítvány kezel
* Miért
* Hogyan
* Meddig szándékozik kezelni.

## Helyesbítését

Kérheted, hogy a pontatlan vagy hiányos személyes adatokat

* Helyesbítsük
* Pótoljuk

## Törléshez (elfeledtetéshez való jog)

Kérheted személyes adataid törlését

* Ahogy olvashattad, nagyon sok olyan személyes adat van, amelynek tárolására az Iskolát törvény kötelezi, ezért nem feltétlenül teheti meg az Iskola, hogy törli amit kérsz
* Lehetséges, hogy még szükség van arra a személyes adatra, vagy elsőbbséget élvez az iskola jogos érdeke.

Ezzel nem lebeszélni akartunk, csak jelezni, hogy nem minden esetben tudjuk teljesíteni a törlési kérésed.

## Adatkezelés korlátozása

Kérheted, hogy zároljuk a személyes adataidat, vagyis pl. ne töröljük a kamerafelvételt 8 napon belül.

## Adathordozáshoz való jog

Ha gépi adatkezelésről van szó és hozzájárulás vagy szerződés teljesítése a jogalap, akkor lehet ezzel a joggal élni.

Ezeket a jogaidat szüleid/törvényes képviselőd közbenjárásával tudod gyakorolni az Iskola bármely elérhetőségén vagy az adatvédelmi tisztviselőnél. Egy hónapon belül válaszolunk akkor is, ha esetleg nem tudunk a kérésnek eleget tenni. Ezt minden esetben megindokoljuk.

## Panasztétel és jogorvoslat

Ha úgy gondolod, hogy az Iskola nem jár(t) el jogszerűen személyes adataid kezelése során, akkor szülőd/ törvényes képviselőd panaszt tehet bármely elérhetőségünkön vagy az adatvédelmi tisztviselőnél.

Hivatalos bejelentést lehet tenni a Nemzeti Adatvédelmi és Információszabadság Hatóságnál: Nemzeti Adatvédelmi és Információszabadság Hatóság. Cím: 1055 Budapest, Falk Miksa utca 9-11.; Levelezési cím:1374 Budapest, Pf. 603.; E-mail cím: ugyfelszolgalat@naih.hu ;Telefonszám: +36 -1-391-1400.; Fax: + 36-1-391-1410

Jogszerűtlen adatkezelést feltételezve bírósághoz is lehet fordulni. Az illetékes bíróságok felsorolását és elérhetőségét az alábbi linken keresztül lehet kikeresni: [http://birosag.hu](http://birosag.hu/torvenyszekek)

Záró megjegyzések

Automatizált döntéshozatalt, profilalkotást nem folytatunk.

Ha az adatkezelés körülményei változnak, ezt a tájékoztatót is módosítjuk és erről értesítünk.

1. Az Európai Parlament és a Tanács (EU) 2016/679 Rendelete (2016. április 27.) a természetes személyes adatok kezelése tekintetében történő védelemről és az ilyen adatok szabad áramlásáról, valamint a 95/46/EK Irányelv hatályon kívül helyezéséről [↑](#footnote-ref-1)
2. Székhely: 1121 Budapest XII. kerület, Cinege út 8/C; Adószám: 18034587-1-43; Email cím: kuratorium@deutscheschule.hu; Telefonszám: 06 1 391 91 00; Képviseli: a mindenkori Alapítványi Tanács elnök [↑](#footnote-ref-2)
3. 2011. évi CXC. törvény a nemzeti köznevelésről 42.§ (2) A gyermek és a kiskorú tanuló szülőjével minden, a gyermekével összefüggő adat közölhető, kivéve ha az adat közlése súlyosan sértené a gyermek, tanuló testi, értelmi vagy erkölcsi fejlődését. [↑](#footnote-ref-3)
4. A nemzeti köznevelésről szóló 2011. évi CXC. törvény 41.§. [↑](#footnote-ref-4)
5. 20/2012. (VIII. 31.) EMMI rendelet (továbbiakban: EMMI rendelet) 51. § (1)-(2)bekezdései [↑](#footnote-ref-5)
6. 20/2012. (VIII. 31.) EMMI rendelet 56 – 57 § [↑](#footnote-ref-6)
7. 20/2012. (VIII. 31.) EMMI rendelet 169. § (1)-(5) bekezdései [↑](#footnote-ref-7)
8. A nemzeti köznevelésről szóló 2011. évi CXC. törvény 41. § (5) bekezdése [↑](#footnote-ref-8)
9. A nemzeti köznevelésről szóló 2011. évi CXC. törvény 41. § (7) [↑](#footnote-ref-9)
10. A nemzeti köznevelésről szóló 2011. évi CXC. törvény. 41. § (8) [↑](#footnote-ref-10)
11. A nemzeti köznevelésről szóló 2011. évi CXC. törvény 44/B.§-a és az EMMI rendelet 81. §-a [↑](#footnote-ref-11)
12. továbbításának rendjét az A nemzeti köznevelésről szóló 2011. évi CXC. törvény. 44/C. § [↑](#footnote-ref-12)
13. EMMI rendelet 51. § [↑](#footnote-ref-13)
14. oktatási nyilvántartásról szóló 2018. évi LXXXIX. Törvény 2. § [↑](#footnote-ref-14)
15. oktatási nyilvántartásról szóló 2018. évi LXXXIX. törvény 1. melléklete [↑](#footnote-ref-15)
16. A nemzeti köznevelésről szóló 2011. évi CXC. törvény 41. § (10) bekezdésében, illetve az EMMI rendelet 1. sz. melléklete szerint [↑](#footnote-ref-16)
17. elektronikus kártyakibocsátó rendszerhez (a továbbiakban: NEK) [↑](#footnote-ref-17)
18. A nemzeti köznevelésről szóló 2011. évi CXC. törvény 46. § (6) [↑](#footnote-ref-18)
19. A nemzeti köznevelésről szóló 2011. évi CXC. törvény 48.§ (3) [↑](#footnote-ref-19)
20. Eüak. 12. § 2) Abban az esetben, ha az érintett önként fordul az egészségügyi ellátóhálózathoz, a gyógykezeléssel összefüggő egészségügyi és személyazonosító adatainak kezelésére szolgáló hozzájárulását - ellenkező nyilatkozat hiányában - megadottnak kell tekinteni, és erről az érintettet (törvényes képviselőjét) tájékoztatni kell.

(3) Sürgős szükség, valamint az érintett belátási képességének hiánya esetén az önkéntességet vélelmezni kell. [↑](#footnote-ref-20)
21. 1997. évi XXXI. törvény a gyermekek védelméről és a gyámügyi igazgatásról 130/A.§ (3) [↑](#footnote-ref-21)
22. 1997. évi XLVII. törvény [ Eüak. ] (8a)[\*](https://net.jogtar.hu/jogszabaly?docid=99700047.tv#lbj95idc334) A betegellátó a 4. § (2) bekezdés b) pontja szerinti célból az életkorhoz kötött kötelező és önkéntes védőoltások esetén, valamint mebetegedési veszély elhárítása céljából kötelező védőoltások esetén a védőoltásban részesültek személyazonosító adatait - miniszteri rendeletben meghatározott módon elektronikus úton is - továbbítja az egészségügyi államigazgatási szervnek. [↑](#footnote-ref-22)
23. 18/1998. (VI. 3.) NM rendelet 14.§ 3) Az oltási dokumentációt minden személy, kiskorú esetén törvényes képviselője köteles megőrizni, és azt újbóli védőoltás, illetőleg szűrő- vagy ellenőrző vizsgálat alkalmával az orvosnak átadni. [↑](#footnote-ref-23)
24. 1. számú melléklet az 1997. évi XLVII. törvényhez [↑](#footnote-ref-24)
25. Eütv. és gyámügyi tv. [↑](#footnote-ref-25)
26. A nemzeti köznevelésről szóló 2011. évi CXC. törvény 42 § (3)[\*](https://net.jogtar.hu/jogszabaly?docid=a1100190.tv#lbj275idc083) A pedagógus, a nevelő és oktató munkát közvetlenül segítő alkalmazott a nevelési-oktatási intézmény vezetője útján köteles a gyermekek védelméről és a gyámügyi igazgatásról szóló 1997. évi XXXI. törvény 17. § (2) bekezdésében foglaltak szerint eljárni. Ebben a helyzetben az adattovábbításhoz az érintett, valamint az adattal kapcsolatosan egyébként rendelkezésre jogosult beleegyezése nem szükséges. [↑](#footnote-ref-26)
27. Nem kifejezetten Téged vagy egy kisebb csoportot ábrázol [↑](#footnote-ref-27)
28. DSBistro Nonprofit Kft. Székhely: 1121 Budapest, Cinege u. 8/c; Adószám: 25958096-2-43; Cégjegyzékszám: 01 09 298528; Képviseli: Sipeki Anita és Marosán József ügyvezetők [↑](#footnote-ref-28)